Kieran Long

Kieran Long (s. 19. elokuuta 1977 Yhdistynyt kuningaskunta) on brittiläinen toimittaja, kuraattori, museonjohtaja ja kirjailija. Hän on Helsingissä sijaitsevan nykytaiteen museo Amos Rexin johtaja. Aikaisemmin hän toimi Ruotsin kansallisen arkkitehtuuri- ja designmuseon ArkDesin yli-indententtinä (2017–2024) ja on johtanut Victoria and Albert Museumin (V&amp;A) design, arkkitehtuuri ja digitaalisuus -osastoa (2012–2017).
Long on työskennellyt toimittajana ja kriitikkona, pääasiassa arkkitehtuurin ja designin parissa, mukaan lukien Architects’ Journalin ja Architectural Review’n päätoimittajana, sekä Evening Standardin arkkitehtuurikriitikkona. Hän on myös esiintynyt BBC:n televisio-ohjelmissa, kuten Restoration Home ja The House That £100K Built. Kuraattori- ja mediatyönsä lisäksi hän on luennoinut muun muassa Royal College of Artissa ja London Metropolitan Universityssä. Hänen kirjansa Sigurd Lewerentz, Architect of Death and Life (2021) tutkii vaikutusvaltaisen ruotsalaisen arkkitehdin töitä.
Varhainen elämä ja koulutus.
Long on syntynyt 19. elokuuta 1977. Hän opiskeli englanninkielistä kirjallisuutta Cardiffin yliopistossa, jossa hän suoritti Bachelor of Arts -tutkinnon vuonna 1998. Hän puhuu englantia ja ruotsia.
Ura.
Journalismi ja julkaisutoiminta.
Long aloitti uransa Building Design Magazinessa, jossa hän työskenteli vuosina 1998–2001. Sen jälkeen hän oli World Architecture Magazinessa (2001–2003) sekä apulaispäätoimittajana Icon Magazinessa (2003–2007). Vuosina 2007–2010 hän oli Architects’ Journalin ja Architectural Review’n päätoimittaja ja vuosina 2010–2013 London Evening Standardin arkkitehtuurikriitikko.
Televisio ja media.
Long on työskennellyt BBC:n televisiojuontajana. Hän oli juontajana ohjelmissa Restoration Home (2009–2017) ja The House That £100K Built (2009–2017), jotka molemmat keskittyivät arkkitehtuuriin ja kodin remontteihin.
Museojohtajuus ja kuraattorityö.
Long on toiminut opetustehtävissä useissa oppilaitoksissa. Vuosina 2011–2012 hän oli designtuotteiden tutorina Royal College of Artissa. Sitä ennen hän oli tutorina ja julkisten ohjelmien johtajana London Metropolitan Universityssä 2001–2011. Hän on myös opettanut Kingston Universityssä, University of Greenwichissä ja École polytechnique fédérale de Lausannessa (EPFL).
Vuonna 2023 Long toimi Ruotsin komissaarina Venetsian arkkitehtuuribiennaalin Pohjoismaisessa paviljongissa yhdessä Norjan ja Suomen edustajien kanssa. Hän oli Venetsian arkkitehtuuribiennaalin apulaisjohtajana joulukuusta 2011 syyskuuhun 2012. Taiteellisena johtajana oli tuolloin brittiläinen arkkitehti Sir David Chipperfield. Long johti kuraattoritiimiä, jonka vastuulla oli 73 näyttelyn ja installaation sekä neljän julkaisun tuottaminen maailman suurimpana arkkitehtuurinäyttelynä pidettyyn tapahtumaan. 
Syyskuusta 2012 huhtikuuhun 2017 Long johti Lontoon V&amp;A-museon design, arkkitehtuuri ja digitaalisuus -osastoa. 
Long johti Ruotsin kansallisen arkkitehtuuri- ja designmuseon ArkDesiä huhtikuusta 2017 helmikuuhun 2024. Tukholmassa sijaitseva ArkDes on kansallinen arkkitehtuuri- ja designmuseo, valtion virasto ja tutkimuslaitos, joka keskittyy muotoiluun, rakennettuun ympäristöön ja arkkitehtuurin rooliin yhteiskunnassa.
Vuonna 2024 Kieran Long nimitettiin Helsingin Amos Rex -taidemuseon museonjohtajaksi.
Luottamustehtävät.
Long on toiminut skotlantilaisen designmuseo V&amp;A Dundeen hallituksen jäsenenä ja ulkopuolisena johtajana vuodesta 2022. Hän on myös mukana Helsingin uuden arkkitehtuuri- ja designmuseon neuvonantajaryhmässä.
Aiemmin hän on ollut Middlesbrough Institute of Modern Artin neuvottelukunnan jäsenenä.
Opetustehtävät.
Long on toiminut opettajana Lontoon Royal College of Artissa, Kingston Universityssä, University of Greenwichissä, London Metropolitan Universityssä ja EPFL:ssä Genevessä sekä luennoinut yliopistoissa ympäri maailmaa, mukaan lukien Yalen yliopisto, Columbian yliopisto, Canadian Centre for Architecture (CCA) Montrealissa, Freie Universität Berlin, Ruotsin Kuninkaallinen teknillinen korkeakoulu (KTH), Chalmersin teknillinen korkeakoulu, Helsingin yliopisto ja Aalto-yliopisto.
Lisäksi hän on pitänyt julkisia puheita suurissa kulttuuritapahtumissa ja -paikoissa, kuten Chicagon arkkitehtuuribiennaalissa, Paris Photo -tapahtumassa, Hongkongin M+ -tapahtumassa ja Hongkongin Museum Summit 2023 -tapahtumassa. Viimeaikaisiin luentoihin ovat kuuluneet esitykset Sigurd Lewerentzin työstä Yalessa, Columbian yliopistossa ja CCA:ssa.
Julkaisut.
Long on kirjoittanut laajasti arkkitehtuurista ja muotoilusta. Hänen kirjansa, Sigurd Lewerentz, Architect of Death and Life (2021) tutkii ruotsalaisen arkkitehdin Sigurd Lewerentzin uraa ja perintöä.
Long oli Architects’ Journal and Architectural Review -julkaisun päätoimittaja syyskuusta 2007 joulukuuhun 2010. Hän oli Icon-lehden varapäätoimittaja vuosina 2008–2023. London Evening Standard -lehden arkkitehtuurikriitikkona hän toimi tammikuusta 2010 kesäkuuhun 2013.
Muita Longin julkaisuja ovat muun muassa:
Palkinnot ja tunnustukset.
Long valittiin IBP:n (International Building Press) vuoden arkkitehtuurikriitikoksi vuonna 2004. Vuonna 2021 Long nimettiin Bloombergin uuden talouden katalysaattoriksi.
Yksityiselämä.
Long on naimisissa Sofia Lagerkvistin kanssa, joka on suunnittelija ja ruotsalaisen design-studio Frontin perustaja ja jäsen. Heillä on yksi poika.
Kiistanalaisuuksia.
Kieran Longin valinta Amos Rex -taidemuseon johtajaksi julkistettiin marraskuussa 2023, ja hänen saapumisensa Suomeen herätti kohua. Ruotsin lehdistössä oli jo aiemmin raportoitu alaisille aiheutuneesta tyytymättömyydestä Longin johtamistapaan, jota työntekijät ovat kuvaillut muun muassa "sosiopaattisen kontrolloivaksi" ja "ilkeäksi". Vuonna 2019 "Form-design"-lehden haastatteleman työntekijäryhmän mukaan Longin johtamistyyli oli jyrkkä ja vaikeutti työilmapiiriä. "Helsingin Sanomien" haastattelema Amos Rexin työntekijä kuvasi, että Longin kaudella työilmapiiri museossa on merkittävästi heikentynyt.
Longin johtajuudella Amos Rexissä on ollut näkyviä seurauksia: museo on menettänyt useita päteviä työntekijöitä, joiden työpaikkoja ei ole korvattu vastaavalla henkilöstöllä. Irtisanomispakettien yhteydessä työntekijät ovat usein joutuneet allekirjoittamaan salassapitosopimuksia. Tästä on seurannut epäluottamus johtajaan ja huono työilmapiiri, jota kuvataan museoalan sisällä kovaksi ja oikukkaaksi johtamiseksi. Museon arjen on kerrottu vaikeutuneen henkilöstövähyyden vuoksi, ja uusia työntekijöitä etsitään myös ulkomailta. Muutokset museon henkilökunnassa ovat tapahtuneet läpinäkyvyyden puutteessa ilman asianmukaisia neuvotteluja tai tukea irtisanoutuneille.